Etter examen artium i Stavanger og cand.med. fra Kristiania 1900 arbeidet han i åtte år i datidens fremste medisinske forskningsmiljøer i Tyskland, Frankrike og England. I 1911 ble han kalt hjem til Norge for å overta stillingen som sjef for det nyopprettedede F.G.Gades Pathologiske Institutt (nå Gades Institutt). Dette var det første institutt for bakteriologi og serologi i Norge. Han var også en foregangsmann i forbindelse med utryddelse av tyfoidfeber i Norge.